Han var på forhånd udråbt som den store favorit, drengen fra Østerild omkring Thy. Det gør dog på ingen måde Michael Valgrens sejr i danmarks største cykelløb, Postnord Danmark Rundt, mindre flot. Søndag kunne han lade sig hylde som vinder af løbet, da 5. etape blev afgjort i en massespurt på Frederiksberg i København. Etapen blev vundet af Phil Bauhaus fra holdet Bora-Argon, men ingen kunne i dag true Valgrens samlede sejr. Michael Valgren havde før dagens etape 12 sekunder ned til nærmeste forfølger Magnus Cort, og da han i dag blev nummer fem i løbet, så var den samlede sejr altså en realitet. Det er anden gang i karrieren, at drengen fra Thy vinder PostNord Danmark Rundt. Første gang var tilbage i 2014. Michael Valgren lagde grundstenene til sin samlede sejr på årets 3. etape, der sluttede på den frygtede Kiddesvej i Vejle. Her lykkedes det Valgren at banke konkurrenterne på plads på fornemmeste vis, hvorefter han lagde sig i spidsen for løbet. En føring han efterfølgende forsvarede på 4. etapes enkeltstart og i dag på femte og afsluttende etape.

Opsummering:
Michael Valgren kunne i dag lade sig hylde som vinder af det danske etapeløb. Phil Bauhaus fra Bora-Argon vandt 5.etape.